bavarian-nlp/barwiki-20250901 huggingface dataset:
Hans Trapp

Da Hans Trapp, amtli Hans vo Trotha (* umara 1450 woarscheinle in Krosigk; † 26. Oktoba 1503 af Burg Berwartstein), wor a Marschoi vo de Kurfiaschtn vo da Pfoiz. Ois Ritta hod aa in franzesischn Titl "Chevalier d’Or" fian deafa. Eam hom de zwoa Buagn Berwartstein und Grafendahn in da Sidpfoiz gheat.
Lebm.
Am End vo den 1470a Joar is da Hans vo Trotha a Gfoigsmo vo de Kurfiaschtn und Pfoizgrafn ba Rhein z Heidelberg worn.
Ea hod si do so beweat, dass a scho 1480 mit zwoa Buagn im Wasgau (Sidpfoiz) ois Lehen belohnt worn is: mit "Berwartstein" und "Grafendahn". Grafendahn wor domois woarscheinle scho nimma bewohnbor und is vo eam ned gnutzt worn. Berwartstein hod a dagegn z ana Festung ausbaut, wo ois unbezwingboar goitn hod. Dees hod a vor oim aa daduach eareicht, dass a gegniba vo da Buag a Vorweak baun hod lossn. So hod da Hans Trapp de Ogreifa ins Kreizfeia nehma kena.
In de Gschicht einganga is a vor oim duach seine Streidarein mitm Klosta Weißenburg. Da Abt hod in Berwartstoa und wos ois dazuagheat hod, ois Besitz vom Klosta reklamiat. Am Hehepunkt vo de Streidarein hod da Hans vo Trotha in Fluss Wieslauter duach an Damm afstaun lossn und hod so da Stod Weißenburg (heit Wissembourg, Elsass) s Wossa entzogn. Wia si da Abt beschweat hod, hod a in Damm einreissn lossn. Daduach is de Stod Weißenburg ibaschwemmt worn und es is a großa Schodn entstandn.
In da Foige is zan Kloakriag mitm Klosta keman. Wei da Kurfiascht in Hans Trapp deckt hod, hod si da Abt vom Klosta an in Pobst z Rom gwendt. 1499 is gegan Ritta da Kiachnbann ausgsprocha worn und vorhea scho de Reichsacht duachn Maximlian I. (duach Druck vo da Kiach).
Da Kurfiascht hod in Hans vo Trotha offiziej vaurteit, hod eam oba duduach gschitzt, dass a eam ois Diplomat an in franzesischn Kenigshof gschickt hod. Vom franzesischn Kini Ludwig XII. hod da Trapp do de Auszeichnung "Chevalier d’Or" griagt.
Noch seim Tod 1503 san de Sanktiona vom Kaisa und vo da Kiach posthum afghobm worn.
Nochwiakung.
Ois "Raubritta" vo riesiga Statur (seine 2 Meta Keapagress worn fia domolige Vahejtnisse unvorstejboar), wo sei Umgebung tyrannisiat hod, is aa in da Gegend zan Kindaschreck worn. Im Elsass is a da Begleita vom Nikolaus. A Spottsprichal vo de Kinda hod im Elsass so ghoassn: "Hans Trapp, kumm erab, mit de lange Zipfelkapp ..."
Pinterest

Pinterest is a soziales Netzwerk im Pinwond-Stui, wo de Nutza Buidl mit Beschreibunga vaeffentlichn kena. So entstengan themenbasiate Photosommlunga iba Interessn, Stecknpfeadl, Vaostoitunga und so weida.
De Idee vo Pinterest is jedn in da gonzn Wejd duach de Sochan, de wo eam interessian, in ana globaln Inspirations- und Ideen-Plottfoam z vabindn.
A weng frogwiadig is de intransparente Monetarisiarungs-Methodik. Bei Links wead hoamli vasuacht a Partna-ID mit z ibagem, um mit de so gnenntn "Affiliate-Marketing-Links" Provisiona z kassian, wenn de Nutza do spoda einkaffa.
Probleme gibts in Eiropa aa mitn Uahebarecht, wei des andas is wia in da USA.
Netz-Syndikation

Netz-Syndikation, englisch web syndication, aa content syndication, nennt ma s Weidagem vo Inhoitn ausm Netz on ondare Netzseitn. Da Ibabegriff is Syndikation bzw. Syndication, wo oigmoa de Weidagob vo lizenziatn Inhoitn an Kundn moant, de wo de nacha entsprechend vo da Lizenz weidavaweatn kena.
In da Regl moant ma mit Netz-Syndikation Netz-Feeds (RSS, Atom etc.). Es kena domit oba a ondare Lizenziarungsfoama gmoant sei.
De Netz-Syndikation iba Netz-Feed hod in Voatei, dass ma so a große Zoi von Netzseitn vafoign ko bzw. imma up-to-date is (vgl. oagne Startseitn vo Facebook.
Transkranielle Magnetstimulation

De transkranielle Magnetstimulation, kuaz TMS, is a ned-invasive medizinische Methode (transkraniöi hoaßt, es geht duachn Schedl, owa ohne, doss ma a Loch buaht), de wo zua Untasuchung (Diagnostik) und Behaundlung (Therapie) vawendt wead. Mit da Huif vo stoakn Magnetfejda wean Tei vom Hian stimuliat oda ghemmt.
De Technologie wead zua Diagnostik und Behondlung vo Tinnitus (Ohrsausn), Apoplexie (Schlagl), Epilepsie (Foisucht), Parkinson-Kronkheit (Schittl-Lähmung) und fia psychiatrische Sterunga (wia Depression und Schizophrenie) eigsetzt. Moast wead de transkranielle Magnetstimulation wiedahoit ogwendet, ma redt nacha vo "repetitiva transkraniella Magnetstimulation" (rTMS). Mit "repetitiv" moan da Oazt, doss a wos eftas wiedahoit.
Bei da repetitiven transkraniellen Magnetstimulation (rTMS) wean duach stoake magnetische Wejn s Hian und seine Neavnzejn woiweis zua Aktivität und Entsponnung stimuliat. De Technik wead seit 1993 on Unikliniken eingsetzt und gwinnt zuanehmend on Bedeitung. De Methodik hod a recht guade Wiaksomkeit und zoagt nua sejtn Nemwiakunga. Sie bewiakt aa a bessare Duachbluadung, Entgiftung und Regeneration vom Hian und wead dahea aa scho bei gsundn Leit eingsetzt.
Ois ned-invasive, medikamentnfreie Therapie zejd de TMS zu de Natuaheimethodn.
Elektrokrampftherapie

De Elektrokrampftherapie (EKT) (friaa "Elektroschocktherapie", engl. "Electroconvulsive therapy") wead zua Behondlung vo schwaan psychischn Stearunga eingsetzt. Mit dea Methode wead kinstle a epileptischa Ofoi ausglest. Dobei wead elektrischa Strom om Schädl vom narkotisiatn Patientn appliziat.
De EKT wead voa oim bei Suizidgfoa und schwaastn Depressiona und Wahnvoastejunga eingsetzt. Nua wenn nix ondas mea huift, wei de Nemwiakunga dramatisch sei kena: Hianphysiologischa Schodn bzw. irreversibla Gedächtnisvalust.
Anselm Grün

Da Anselm Grün OSB (eigentli Willi Grün; * 14. Jenna 1945 in Junkershausn ois "Wilhelm Grün") is a fränkischa Benediktinapata, a Autor von spirituöin Biachan, Referent zu spirituöin Themen, geistlicha Berata und Kursleita für Meditation, Kontemplation, geistlichs Lebm usw. Er ghert zu de meistglesnen deitschn Autorn in da Gegnwart, und seine Biacha san in mindestns dreißig Sprochn ibasetzt worn.
Atom (Standard)

Atom steht in da Internetz-Technik fia zwoa Standards zum Aufbau und zua Vabroadung vo Netz-Inhoidn. Zum oan fias "Atom Syndication Format", a XML-Sproch de wo fia Netz-Feeds gnutzt wead, zua plottfoamunabhängign Vabroadung vo Netz-Inhoidn. Zum ondan fias "Atom Publishing Protocol" (APP, gebraichlicha is "AtomPub"), um Netz-Inhoide aufzbaun, auf da Basis vo HTML und XML.
De haifigste Umsetzung vom Atom-Standard repräsentiat as Syndikationsformat (ASF). ASF kennt de Nochfoige vo RSS otretn. Es is a modeane Foam vo am Rundbriaf (Newsletter).
Kloans Beispui.
&lt;?xml version="1.0" encoding="utf-8"?&gt;
&lt;feed xmlns="http://www.w3.org/2005/Atom"&gt;
 &lt;author&gt;
 &lt;name&gt;Autor vom Blog&lt;/name&gt;
 &lt;/author&gt;
 &lt;title&gt;Titl vom Blog&lt;/title&gt;
 &lt;id&gt;urn:uuid:60a76c80-d399-11d9-b93C-0003939e0af6&lt;/id&gt;
 &lt;updated&gt;2003-12-14T10:20:09Z&lt;/updated&gt;
 &lt;entry&gt;
 &lt;title&gt;Titl vom Blog-Eintrog&lt;/title&gt;
 &lt;link href="http://example.org/2003/12/13/atom-beispiel"/&gt;
 &lt;id&gt;urn:uuid:1225c695-cfb8-4ebb-aaaa-80da344efa6a&lt;/id&gt;
 &lt;updated&gt;2003-12-13T18:30:02Z&lt;/updated&gt;
 &lt;summary&gt;Zammenfossung vom Blogeintrog&lt;/summary&gt;
 &lt;content&gt;Voitext vom Blog-Eintrog&lt;/content&gt;
 &lt;/entry&gt;
&lt;/feed&gt;
Um an Link zu an Atom-Feed z generian, muass ma so an "Tag" ins XTML Dokument einbaun:
&lt;link href="atom.xml" type="application/atom+xml" rel="alternate" title="Sitewide ATOM Feed" /&gt;
Blaise Pascal

Da Blaise Pascal (* 19. Juni 1623 in Clermont-Ferrand; † 19. August 1662 in Paris) is a franzesischa Mathematika, Physika, Literat und christlicha Philosoph gwen. Er is da Erfinda von da Pascaline, de ois oane von de easchtn Rechnmaschiina guit.
Sei Religiösität is stark vom Jansenismus geprägt gwen, und er hod de Jansenistn aa in eahnam Streit mit de Jesuitn vateidigt.
Surfleisch

Surfleisch oda Suafleisch nennt ma a Fleisch, des wos duach eisoizn, oiso suan ('suren', 'pökeln'), hoitboa gmocht wuan is. Des Konserviarungsvafoan geht bis auf de Antike zruck. Dazua wiad heit in da Regl a speziös Soiz, s Suasoiz ('Pökelsalz') vawendt, des wos meistns a Mischung aus Kochsoiz und Natrium- bzw. Kaliumnitrit is. Suan kaun ma owa aa mit Kochsoiz alaa, des is zwoa gsinda, owa des Fleisch is daun weniga hoitboa.
Gschicht.
Des Soizn und Suan vo Fleisch und Wuascht gheat zu de ötastn Konserviarungsvafoan iwahaupt. Fia Kina is des scho um 2200 v. Kr. nochgwiesn. In Eiropa woas fia Joahundate de anzige Methodn, um Fleisch fia längare Zeid hoitboa z mochn. In fost jedn Bauanhaushoit hods in da Speis a Soizfassl zum Eilogan vo Fleisch gem.
Eberhard Kummer

Eberhard Kummer (* 2. August 1940 in Krems an der Donau) is a österreichischa Konzeatsänga, Jurist und a Expeate fia Musik vom Middloita aus Wean.
Weak.
Neben seine Leistungen ois Sänga vo klassische Liadln und in da Opa hod a seit mehr ois dreissg Joa drei Schwaapunkte:
Samsung Galaxy S III I9300

Des Samsung Galaxy S III GT-I9300 (kuaz: Samsung Galaxy S III) is a Smartphone vo Samsung mitm Betriebssystem Android. Es is am 3. Mai 2012 vorgstejt worn und is des ofizielle Nochfoigegerät vom Samsung Galaxy S II. Es is des fimfte HD-Smartphone afm Markt gwen.
Im Vagleich.
Es foigt a Vagleich vom Galaxy S III mit 3 andan Smartphones:
Galaxy S III Mini.
Seit Septemba 2012 gibs a kloane Version vom Galaxy S III. Da Schirm (Display) is beim Mini nur 4 Zoi grouss, de Kamera hod 5 Megapixl.
Stiftung Warentest.
In am Test vo da Stiftung Warentest hods Galaxy S III guat obgschnittn.
Ringlspüü

A Ringlspüü, aa Ringlgspüü oda Ringlspui (dt. "Ringelspiel"), is a drahada Plottfuam, de wos aum aissan Raund Sitz hod. Vaum Ringlspüü gibts vüü vaschiedane Variantn. Ois Foagschäft weans auf Voiksfestn, in Freizeitparks und auf Kindaspüüplatzln aufbaut und betriem.
De traditionölle Variantn vaum Ringlspüü is a Drahscheim mit Hoizressl, wo ma si wiar a Reida draufsetzn kaun. Bein Foan mochn de Ressal a Auf- und Obewegung.
A Ringlspüü wo de Sitz mit Kettn auf ana Drehscheim festgmocht san, nennt ma im Weanarischn Karusöö. Bein Drahn schwingan de Sitz ausse und ma hod a Fluggfüh. Des wiad no gressa, waun de Drahscheim bein Drahn kippt wiad und ma so an Wöönflug dalebt.
In da Kunst.
Weanaliad.
Da Hermann Leopoldi hod in an bekauntn Weanaliad "Schön ist so ein Ringlspiel" (Text vaum Peter Herz) iwas Ringlspüü gsunga. Da Refrain vaum Liad geht so:
&lt;poem&gt;
Schee is so a Ringlspüü! 
Des is a Hetz und kost net vüü. 
Damit auch der kleine Maun 
sich eine Freude leistn kaun. 
Imma wieda foat ma weg 
und draht si do am söm Fleck. 
Ma kaun song, wos ma wüü, 
schee is so a Ringelspüü. 
&lt;/poem&gt;
Weanarisches Gedicht.
Im Gedichtbaund "med ana schwoazzn dintn" hod da H. C. Artmann auf Weanarisch a makabas Gedichtl iwa an Ringlspübsitza gschriem.
"So faungts aun:"
&lt;poem&gt;
i bin a ringlgschbüübsizza
und hob scho sim weiwa daschlong
und eanare gebeina
untan schlofzimabon fagrom.
&lt;/poem&gt;
"So heats auf:"
&lt;poem&gt;
i bin a ringlgschbüübsizza
(und schlof en da nocht nua bein liacht
wäu i mi waun s so finzta is
fua de dodn weiwa fiacht..)
&lt;/poem&gt;
John Henry Newman

Da John Henry Kardinal Newman CO (* 21. Feba 1801 in London; † 11. August 1890 in Edgbaston) is Pfarra an da Universitätskirch in Oxford und Dozent von da Theologie in da Kirch von England gwen. Durch sei akademischs und literarischs Wirkn und bsondas durch sei Konversion zur remisch-katholischn Kirch (1845) hod er s geistige Lebm von England und Eiropa im 19. und 20. Jahrhundat tiaf beeinflusst. Am 19. Septemba 2010 is er vom Papst Benedikt XVI. seliggsprocha worn.
Weixl

De Weixl, Weichsel ("Prunus cerasus") oda Sauakersch is a bsundare Oart vo da Kersch. De roude Stoafrucht is a weng dunkla und ned so siass wia vo da Siasskersch, de wo af boarisch oafoch Kersch ("Prunus avium") hoasst.
De Weixl woxt ois Baam oda Staudn und wead ois Obstbaam gnutzt. Se bliaht vo Aprui bis Mai.
De Weixlsteck'n oda -röhrln wean owa vo de Ausschlogruatn vo da Staweixl gmocht. Se san guat füa de Produkteaun von Spaziasteck'n und Weixl-Pfeif'nkepf oda Zigarett'nspitz (de bekaunnt'n Weixlspitz – schaug aa bei Boschberg) zum vawend'n.
Soziales Netzwerk-Marketing

Soziales Netzwerk-Marketing oda denglisch: "social media marketing" (SMM) is de Nutzung vo sozialn Medien bzw. Netzweakn fia de Markntechnik ("marketing").
Domit wean de foingdn operativn Zui vafoigt:
Plottfoama.
Beispui fia Soziale Medien san:
Zui vo ana Social-Media-Plottfoam is's, a Basis z bietn, af dea Kunde und Untanehmen kommunizian kenna. Es is quasi des Spuifejd, af dem se de Spuia beweng. A soiche Plottfoam is wichtig, do se'm Untanehmen de Meglichkeit bietet, de Kundnresonanz z beweatn und z beobochtn.
Thomas Morus

Da Thomas Morus (engl. "Thomas More"; * wahrscheinlich 7. Feba 1478 in London; † 6. Juli 1535 ebd.) is a englischa Politika und humanistischa Autor gwen. Er is a Heiliga und Märtyra vo da remisch-katholischn Kirch und da Patron vo de Regiernden, vo de Politikan und vo da KjG.
Nutzakonto

A Nutzakonto oda Nutzerkonto (englisch: user account), ia a Nutzungsrecht fia a zuagangsbschränkts System vo da Informationstechnik (IT). In da Regl muass si a Nutza dazua beim Einlogga mit an Nutzanom und an Passwoat z eakenna gebm.
Duach de Identifikation vo an Nutza kennan eam vaschiedane Zuagriffsrecht auf Datn und Systeme gwährt wean oda vaschiedane administrative Privilegien. Driwa ausse kenna mitn Nutzakonto oft aa peasenliche Datn und Konfigurationa gspeichat wean.
Aus Sichaheitsgrindn is vo Voatei, wenn Nutzanom und Passwoat vaschlisslt ibatrong wean.
Nutza

A Nutza (englisch: user) is in da Informationstechnik (IT) a Mensch, dea wo a Huifsmiddl vawendt, um doduach'n Voatei z dalonga.
Da Nutzn ko ned nua im wiatschoftlichn Voatei (Zeid, Kostn und Qualität) lieng sondan aa im Lustgwinn. Deshoib is jemond wo am Rechna spuit, a Nutza (vo an Spuiprogramm). Nutza nennd ma aa a Mitgliad vo ana Netz-Gmoa (engl.: " online community").
As Recht, a IT-System z nutzn, ko aa vom Oleng vo on Nutzakonto (engl.: "user account") obhängig sein. Es ko oba aa so sein, doss a Nutzakonto ondane Rechte hod, ois wia a Nutza, dea wo si ned ogmejd hod (vgl.: Wikipedia). Nutzakontn bzw. Nutzagruppm kennan si oba aa duach vaschiedane Rechte untascheidn (vgl.: Otto-Normal-Nutza, Administrator, Birokrat, Steward usw. in da Wikipedia).:
Markgräfliches Opernhaus

S Markgräfliche Opernhaus in da bayerischn Stod Bayreith is a Juwel unta de Theatabautn vom 18. Joarhundat.
Am 30. Juni 2012 is dees Markgräfliche Opernhaus vo da UNESCO ins Wejdkuituaeabe afgnumma worn.
Gschicht.
Dees Opernhaus is zwischn 1744 und 1748 baut worn und zejd zu de sejtanan im Original dahoidanan Theata- und Opernbautn vo da domolign Zeit in Eiropa. Es gheat zan italienischn Spodbarock-Stil. Nua da Theatavorhang is nimma im Original do; dea is vo de Truppm vom Napoleon (afm Rickzug vom Russland-Fejdzug) gstoin worn. Dees Opernhaus is ois Logentheata ganz aus Hoiz baut. De drei Logenrenge san dena drei Stendn vo da Gsejschoft zuagoadnet. S Deckngmejde is vom Johann Benjamin Müller aus Dresden und zoagt Apollo und de nein Musn. In de Rundbuidln im Decknrahma ko ma mythologische Szenen aus de "Metamorphosn" vom Ovid segn.
Satz vom Vitali

Da Satz vom Vitali is a wichtiche Aussage aas da Maßtheorie. Der sagt nämlich, dass's im formula_1 Mengen gitt, dej wos niat Lebesgue-messbar han. Dej Mengen aas den Beweis hoissd ma Vitali-Mengen. Ma bracht dazou awa s'Auswahlaxiom.
Beweis.
An Satz vom Vitali beweist ma mid an Widerspruch. Da dazou definiert ma se a Relation ~ aaf'n formula_1 duach formula_3. Ma kon lächt zoing, das des a Äquivalenzrelation is. Wecha'm Auswahlaxiom giz ejtzad a Menge "V", wau vo ana jedn Äquivalenzklass vo ~ genau oi Element drin is. Wemma ejtz sachat, dass "V" formula_4-messbar waar, nachernd gawats prinzipiell zwoa Meglichkeitn:
formula_6
formula_9
Dementsprechend gitz aa a formula_10 mit formula_11. Des hoissert awa ätz, dass's formula_12 gitt, aso, dass formula_13. Des gait awa niat, waal siest "v" und "w" in da glächn Äquivalenzklass saa mejssadnd, also hejchtns ois davo in "V" saa ko.
Sechdane "V" hoisst ma wej gsagt "Vitali-Mengen".
Wieskira

De Wieskira oda Wieskirch is a Woifoartskira z Wies (Gmoa Stoagodn) im sognenntn Pfaffawinke (Bayern). Da voistendige Nama vo da Wieskira hoasst Woifoartskira zan Gegeißltn Heiland af da Wies. De Kira liagt im Bistum Augschburg. Da Patron vo da Kira is da hl. Josef. De Kira zejd seit 1983 zan UNESCO-Wejdkuituaeabe.
Z Freising gibts aa a Wieskira, de wo aa "Woifoartskira zan Gegeißltn Heiland" hoasst.
Wiazburga Residenz

De Wiazburga Residenz oda Würzburger Residenz is a barocks Schloss am Rand vo da Innenstod vo Wiazburg. De Residenz is vo 1719 und 1744 baut worn. De Innenausstottung is oba eascht 1781 fiati worn.
De Residenz wor da Sitz vo de Wiazburga Fiaschtbischef. Dees Schloss gheat wias Schloss Scheenbrunn z Wean und Schloss Versailles z Paris zu de wichtigstn Residenzbautn vom Spodbarock in Eiropa. De UNESCO hod s Bauweak inklusive vom Residenzplotz und vo de Nebmbautn 1981 ois Wejdkuituaeabe auszeichnet.
XING

XING (bis End 2006: "openBC"; Obiazung fia: "Open Business Club") is a Soziales Netzwerk wo de Mitglieda voa oim eanare beruaflichn Kontakte pfleng, danem oba aa de privatn. Ma ko do a Profui olegn, Stejn ausschreim bzw. suacha, Vaostoitunga organisian und si an Fach-Gruppn-Diskussiona beteilign. Betreiba vo da Plottfoam is de XING AG, a Firma de wo seitn Septemba 2011 im TecDAX notiat is.
Danem gibts so vui weidane Netz-Gmoa-Funktiona wia z. B. Neiigkeitn mit ondan tein, Jobs und Links empfejn, Peasonensuach, Suach noch Themen, Firmenseitn und ebba 55.000 Gruppn.
Zuawaziaga (Refraktor)

A Zuawaziaga oda Feanroa (dt.: Fernrohr) is a optisches Inschtrument, wo Sochan de wo weit wegga san, vui gressa ausschaugn losst. Dees wead duach a Linsn arreicht, de wo in Sehwinke vagressan duat.
De Entwicklung vo de Zuawaziaga hod in da Gschicht vo da Astronomie a wichtige Roin gspuit. Duach de Spiaglteleskop homs heit eana ehemolige Bedeitung valorn. Es gibt oba aa neiare Grosszuawaziaga. Anno 2002 is af La Palma a 100-cm-Sunnazuawaziaga zua Sunnabeobochtung in Betriab gnumma worn.
Haftlmocha

A Haftlmocha is a Beruafsbezeichnung fia a Handweak, des wos nimma gibt. Da Haftlmocha hod Gwandvaschliss (Fiben, Gwandspangen) gmocht. Des Haftl is im 14. Joahundat duach Knopf und Knopfloch obglest wuan. Danoch hods de Haftln nua no sötn, z. B. am Miada gem.
De Bezeichnung Haftlmocha hod nua in da Redewendung: "Aufpassn wia a Haftlmocha" (ganz genau aufpassn, konzentriat sein) iwalebt. Warum da Haftlmocha genaua aufpassn hod miassn wia andare Handweaka, is umstrittn. Kloa is, dass "haftln" aa a Bezeichnung fia Gschlechtsvakea woa (a Hogn kummt in a Gringal). Meglich is deweng, dass da "Haftlmocha" bein Schnaxln aufpassn hod miassn, damit kaa Kind gmocht wiad.
"Haftl" wiad no sötn im Spruch "oan s Haftl einsetzen" vawendt, des wos sovü haßt wia "oan kuaz hoidn".
Beischpü.
Beim Fitschigogaln muaßt aufpassn wia a Haftlmocha, wäu sunst host ka Schauhns.
LinkedIn

LinkedIn is a soziales Netzweak fia Gschäftsleit und Fochleit.
Es is 2003 in Kalifornien grindt woan und is mit iba 100 Milliona Nutzan registriaten Nutzan (Stond: Mai 2011) des gresste Netzweak fia de Zuigruppm. Es gheat zu de frequentiatastn Netzseitn vo da Wejd. 2010 woa LinkedIn in da USA auf Rang 14 (Frequenz), wejdweit auf Rang 22. Seitn 4. Feba 2009 gibts LinkedIn aa in deitscha Sproch.
Am 3. Mai 2012 is SlideShare vo LinkedIn fia ebba $118.75 Million ibanumma woan.
Sulzbach

Suilzbach (deitsch "Sulzbach", franzesisch "Soultzbach") is a Gmainde im Owaöisass z'Frankraich. Da Oatsnama kummt vu da Minerajgwöin Suiz ("Sulz") un bach.
Geographie.
D'Gmainde Suizmatt houd a Exklavn noadöstlich vu Osenboch.
Politik.
Suizbach is a Mitglied vu da intakommunaln Intaressngmainschaft Vallee Munster (Communaute de communes de la Vallee de Munster).
Zuawaziaga (Reflektor)

A Zuawaziaga, aa Reflektor oda Teleskop, is a optischs Gerät fia d Astronomie. Es sammet in da Regl Liacht und losst Sochan, wo weit wegga san, gressa ausschaugn. Fia d Steangucka gibts oba aa Zuawaziaga, de wo ned nua Liacht sundan aa andane Stroin nutzn, z. B. de Radiozuawaziaga oda de Gammazuawaziaga.
Friaa wor Teleskop a Sammebegriff, wo a s Feanroa dazuazejd ghobt hod. Heit wead Teleskop oft nua no ois Bezeichung fia d Spiaglteleskop heagnumma. Da Ausdruck Teleskop is ausm oidgriachischn ("téle") „fern“ und ('skopéin") „beobochtn“ buidd worn..
Zuawaziaga (Feanglasl)

Zuawaziaga ois Feanglasl, aa Gucka oda Binokular gnennt, bestengan im Prinzip aus zwoa zammbautn Feanroa, wo ma mit boade Augn gleizeiti duachschaun ko. Dees hod in Vortei, dass ma weit entfeante Sochan dreidimensional segn ko. In da Bauweis ois Prismenfeanglasl nennt ma s aa Fejdstecha, in da Linsnbauweis Opanglasln.
Lateinische Phrasn/H

_
„An iadn dawischt sae(n Tag“. Zum Vosteh(n in dem Sinn, wia ma im Boareschn gern sagt: „... da Tag, dea eahm aufgsetzt is.“
Da Dichta Horaz bedankt si bei seinm Sponsor Maecenas füa sei(n "Villa" in de Sabiner Berg.
De ganze Schdtej geht aso: „Hoc erat in votis: modus agri non ita magnus, / hortus ubi et tecto vicinus iugis aquae fons / et paulum silvae super his foret.“
("„Des han i ma dabedt: a Ackal, ned gar z grouß, / wo a Gartl dabei waar und newam Haus a Wassal, a alwej rinneds, / und dazua no a weng a Woed.“
Zuawaziaga (Teleobjektiv)

In da Fotografie is a Zuawaziaga a Synonym fia a Teleobjektiv. Dees san Objektive mit ana lengan Brennweitn und an kloanan Blickwinke wia normal. So ko ma Sochan, wo weida wegga liagn wia mit an Feanglasl vagressan. Typisch fia de Zuawaziaga is, dass a geringare Scheafntiaf hom.
Beispuibuidl mit Brennweitn-Variationa.
Buidl mit Brennweitn-Variationa vo ana festn Position aus mit ana Kamera mitm Formatfaktor 1,6:
Distributed Social Networking Protocol

As Distributed Social Networking Protocol (DSNP), boarisch de Schnittstej fia vateite soziale Netzweak schofft de Meglichkeit, a dezentralisiats soziales Netzweak aufzbaun.
Des is a offane Technologie, de wo private Kommunikation in da Oat vo an modeana sozialn Netzweak ealaubt. Die aktuelle Version vo da Programmiaschnittstej is de Version 0.6. Da fiarende Programmiara is da Adrian Thurston.
DB-Baureihe 423

De Triebzüg von da Baureihe 423/433 san S-Bahn-Triebzüg, de seit 1998 ihre Vorgänga von da Baureihe 420 ablösn. Sie san eigntlich für de S-Bahn Minga konzipiat worn, oba letztendlich san s' aa bei de S-Bahn-Netzn von Frankfurt (Rhein-Main), Stuttgart und Köln (Rhein-Sieg) zum Einsatz kumma.
Mit Baureihe 423 wern de zwoa otriebna Steiawagn bezeichnet, währnd de ebmfois otriebna Mittlwagn ois Baureihe 433 klassifiziat wern.
Diaspora (Programm)

Diaspora is a freies Programm zum Aufbau vo sozialen Netzweakn. Es hod deazeit ebba 1.150.000 Nutza. Ondas wia zentralisiate Netzweake wia Facebook is Diaspora ois vateits System oglegt.
Mit Diaspora wead vasuacht de persenliche Sichaheitsproblematik vo zentralisiatn sozialn Netzweakn z behem. Eareicht wead des, wei da Nutza sein oagnan Server oder Pod nutzn ko, um de Inhoide z speichan. Pods kenna mit ondan Pods interagian und Fotos, Status und ondare Datn mit ondan tein. De Nutza kenna so eanare Datn iwa a tradionells Web-Hosting, a Cloud-Hosting, a ISP oda an Freind oblegn. Diaspora is mit "Ruby" programmiat und is a freies Programm.
Leo XII.

Leo XII., bürgalich: Annibale Francesco Clemente Melchiore Girolamo Nicola Sermattei della Genga, (* 22. August 1760 bei Spoleto, Kirchnstaat; † 10. Feba 1829 in Rom) is von 1823 bis 1829 Popst gwen.
Pontifikat.
Im 19. Joarhundat san im Kardinalskollegium zwoa Richtungen vertretn gwen: de "zelanti" (Eifera), de si mit de neien politischn und gsöischaftlichn Strömungen kritisch auseinandagsetzt und dabei aa Konflikte mit de Stootn riskiat ham, und de "politicanti" (Politikan), de liaba Kompromisse eigeha wolltn.
Leo XII. hod zu de "zelanti" ghert und hod aa glei mit da Reformpolitik brocha, von der si da Kardinalstaatssekretär Ercole Consalvi († 1824) unta seim Vorgänga Pius VII. leitn hod lassn.